Și de ce-ar fi de mirare? Știe premierul altceva decât „dă-le băi la bot”? Ce poate ști mai mult un prim-ministru cu studii la fără frecvență la „Universitatea Creștină Dimitrie Cantemir” făcute între 1991-1995 – fabrică de diplome unde plăteai și veneai la final să-ți iei diploma fără să te întrebe nimeni dacă știi tabla împărțirii? Ce pretenții să ai de la Marcel Ciolacu, vicepremier, absolvent al „Universității Ecologice”, altă fabrică de diplome pe care el a absolvit-o în 1991-1995? Vicepremier care, la 50 de ani, își trece în CV la abilități: „Internet” și „Social Media”; într-o vreme în care adolescenții de 14-15 ani sunt, în bloc, pe Facebook? Să nu o uităm pe distinsa doamnă Carmen Dan, minista internelor, absolventă a aceleiași universități de prestigiu – Universitate Ecologică.